
Nagy hatékonyságú peptid szintézis

Rendkívül fontos biológiai alkalmazásoknak megfelelően peptidek
előállítása döntő jelentőségű a gyógyszeripar és gyógyszerkutatás
szempontjából. A peptidek előállítása több, alapvetően különböző módon
történhet. A legegyszerűbb módszer natív fehérjék izolálása. Fontos
módszer az enzimkatalizált előállítás, emellett gyors, nagy tisztaságot
biztosító módszert jelent a géntechnológia, mely során genetikailag
módosított baktériumokkal állítanak elő peptideket, fehérjéket. Ezek a
módszerek azonban csak természetben előforduló aminosavak
előállítására alkalmazhatók. Emellett széles körben használt módszer a
kémiai szintézis is, mely egyaránt alkalmas természetes és nem
természetes aminosavakból felépülő peptidek szintézisére is.
A szintézis általános jellemzői hogy hosszú reakcióidőt és magas
aminosavfelesleget kell alkalmazni a teljes kapcsoltság eléréséhez.
Később, a reakciók gyorsítására bevezették a mikrohullámú technikát
szerves szintézisekben. Ezt alkalmazták szilárd hordozós peptidszintézisek
esetén is, mellyel a reakcióidők rövidíthetőek voltak, de a magas
aminosavfelesleget nem lehetett a technika alkalmazásával csökkenteni.
[1]
Manapság, a drága, egzotikus, mesterségesen létrehozott aminosavakat
tartalmazó peptidek egyre jelentősebb farmakológiai hatással
rendelkeznek, pl. antibakteriális, antivirális, antihiperlipidémiás, rák ellenes
hatás, stb. [2]
A nem természetes aminosavakból felépülő peptidek általános terápiás
alkalmazhatóságát rontja a szintézisük során alkalmazott nagy
aminosavfelesleg, mely rendkívül drágává teszi előállításukat.
Munkám célja az volt, hogy hatékony módszert találjak természetes és
mesterséges aminosavakat tartalmazó peptidek kémiai szintézisére, szilárd
fázisú reakciót kivitelezve mellyel ezen vegyületek szintézise az
aminosavfelesleg csökkentésével gazdaságossá válik.
[1] N. Sewald, H.-D. Jakubke: Peptides: Chemistry and Biology, Wiley-VCH
Weinheim, 2002.

